  Майя Бывальцева Сарапулын урмем ӟичы воргоронэз куртчылӥз. Со сярысь ивортэ Удмуртиысь ветеринарияя валтӥсь управленилэн пресс-службаез. Шуэрес учыр луиз кылем вордӥськонэ, 1-тӥ гудырикошконэ. Пӧйшур нюлэслы матын сылӥсь коркаысьтыз потэм воргорон вылэ омырскиз. Ӟичы сое пыдтӥз куртчылӥз. Пӧйшурез ки улэ шедем арбериосын виизы. Ӧнерчиос мугорезлэсь люкетсэ лабораторие эскерыны нуизы. Отысь урмон висён шараямын. Шугадӟонэ шедем муртлы ӝегатскытэк эмъюрттэт сётӥзы. 2016-тӥ ар кутсконысен элькунын урмон висён 81 учырын шараямын, кылем арын та дыр ӵоже ик — 68. Тегъёс: Шимучыръёс Тазалык Ижкар Сарапул урмон пӧйшуръёс  